b'\n_START_ARTICLE_\nPirati s Kariba: Na kraju svijeta\n_START_SECTION_\nRadnja\n_START_PARAGRAPH_\nVeliki dani piratstva prolaze. Will Turner (Orlando Bloom) i njegova zaru\xc4\x8dnica Elizabeth Swann (Keira Knightley) udru\xc5\xbeuju snage sa starim neprijateljem, piratskim kapetanom Barbossom (Geoffrey Rush) kako bi spasili prijatelja Jacka Sparrowa (Johnny Depp) koji je zato\xc4\x8den u \xc4\x8distili\xc5\xa1tu Davyja Jonesa dok zastra\xc5\xa1uju\xc4\x87i sablasni brod, Lete\xc4\x87i Holandez i Davy Jones, pod kontrolom Isto\xc4\x8dnoindijske trgova\xc4\x8dke kompanije \xc5\xa1ire pusto\xc5\xa1 preko Sedam mora i uni\xc5\xa1tavaju svaki piratski brod koji susretnu. Plove\xc4\x87i izme\xc4\x91u izdaje, nepovjerenja i divljih i opasnih voda, Will, Elizabeth i Barbossa moraju probiti put do egzoti\xc4\x8dnog Singaporea i suo\xc4\x8diti se sa podmuklim azijskim piratom Sao Fengom (Chow Yun-Fat) koji predvodi bandu pla\xc4\x87enika. Sada zaglavljeni izme\xc4\x91u "Krajeva svijeta", svatko od njih mora izabrati stranu u posljednjoj, divovskoj bitci u kojoj nisu ulog samo njihovi \xc5\xbeivoti i sre\xc4\x87a nego i budu\xc4\x87nost svih slobodoljubivih pirata koja je ugro\xc5\xbeena od \xc5\xa1efa Isto\xc4\x8dnoindijske kompanije lorda Cutlera Becketta (Tom Hollander) i admirala Jamesa Norringtona (Jack Davenport).\n_START_SECTION_\nNastavak\n_START_PARAGRAPH_\nScenarist Terry Rossio je objavio da \xc4\x87e njegov tim napisati scenarij za \xc4\x8detvrti film ali da nemaju garancije da \xc4\x87e se film zaista i snimiti. Rekao je:"Mi \xc4\x87emo napraviti i \xc4\x8detvrti scenarij koji \xc4\x87e, ako zadovolji producente, sti\xc4\x87i i na velika platna. Sve ovisi o nama."_NEWLINE_Za sada je predlo\xc5\xbeena pri\xc4\x8da o susretu Sparrowa i Barbosse u tek osnovanom New Orleansu gdje dogovaraju da zajedno po\xc4\x91u u potragu za Izvorom mladosti._NEWLINE_U rujnu 2008. Johnny Depp je potpisao ugovor o ponavljanju uloge Jacka Sparrova u \xc4\x8detvrtom filmu. Geoffrey Rush je tako\xc4\x91er izrazio \xc5\xbeelju da ponovi ulogu Barbosse. O\xc4\x8dekuje se da film bude snimljen do 2011._NEWLINE_Gore Verbinski je objavio da ne\xc4\x87e biti re\xc5\xbeiser \xc4\x8detvrtog filma jer \xc5\xbeeli raditi na drugim projektima. Keira Knightley je izjavila da se ne\xc4\x87e vratiti u ulozi Elizabeth Swann._NEWLINE_11. rujna 2009. kompanija Disney objavila je da \xc4\x87e se \xc4\x8detvrti dio serijala zvati Pirates of the Caribbean: On Stranger Tides.'